CELEX: 32005D0628
Language: sl
Date: 2005-08-26 00:00:00
Title: 2005/628/ES: Odločba Komisije z dne 26. avgusta 2005 o spremembi Odločbe 89/471/EGS o odobritvi metod za razvrščanje prašičjih trupov v Nemčiji (notificirano pod dokumentarno številko K(2005) 3238)

30.8.2005   
            
            
               SL
            
            
               Uradni list Evropske unije
            
            
               L 224/20
            
         
      ODLOČBA KOMISIJE
   
   z dne 26. avgusta 2005
   o spremembi Odločbe 89/471/EGS o odobritvi metod za razvrščanje prašičjih trupov v Nemčiji
   (notificirano pod dokumentarno številko K(2005) 3238)
   (Besedilo v nemškem jeziku je edino verodostojno)
   (2005/628/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Z Odločbo Komisije 89/471/EGS (2) je bila odobrena uporaba več metod za razvrščanje prašičjih trupov v Nemčiji.
            
         
               (2)
            
            
               Nemška Vlada je zaprosila Komisijo za odobritev uporabe nove aparature za ocenjevanje deleža mesnatosti trupov v okviru obstoječih metod razvrščanja in je predložila podatke, zahtevane v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Preučitev tega zahtevka je pokazala, da so izpolnjeni pogoji za odobritev nove aparature. Uporaba aparature „Ultrasound-Scanner SSD 256“ kot referenčnega sistema za ocenjevanje deleža mesnatosti se lahko nadomesti z uporabo aparature „Ultrasonic Scanner GE Logiq 200pro“.
            
         
               (4)
            
            
               Odločbo 89/471/EGS je treba zato ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem odbora za prašičje meso –
            
         SPREJELA NASLEDNJO ODLOČBO:
   Člen 1
   Sklep 89/471/EGS se spremeni z naslednjim:
   
               1.
            
            
               V členu 1 se odstavek 1 nadomesti z naslednjim:
               „1.   Kot metoda za ocenjevanje prašičjih trupel se odobri metoda za ocenjevanje deleža mesnatosti, ki temelji na uporabi aparature ‚Ultrasonic Scanner GE Logiq 200pro‘, katere podrobnosti so podane v delu 1 Priloge.“
            
         
               2.
            
            
               Člen 4a se črta.
            
         
               3.
            
            
               Del 1 Priloge se spremeni z naslednjim:
               
                           (a)
                        
                        
                           naslov se nadomesti z naslednjim:
                           ;
                        
                     
                           (b)
                        
                        
                           odstavek 1 se nadomesti z naslednjim:
                           
                                       „1.
                                    
                                    
                                       ‚Ultrasonic Scanner GE Logiq 200pro‘ je dvodimenzionalni ultrazvočni skener z digitalnim procesorjem. Sistem deluje z linearno 3,5 MHz sondo, ki omogoča glede na izbrani ekran prodor zvoka do 20 cm v globino. Širina polja za odčitavanje na sondi je 9,4 cm, kar predstavlja dva do tri rebra prašičjega trupa.
                                       Kot metoda za razvrščanje prašičjih trupov velja metoda ocenjevanja, iz odstavka 2, ki temelji na vrednostih, izmerjenih z aparaturo imenovano ‚Ultrasonic Scanner GE Logiq 200pro‘.
                                       Vsaka aparatura, ki se uporablja v klavnicah, mora biti umerjena in mora izkazovati enake izmerjene vrednosti kot ‚Ultrasonic Scanner GE Logiq 200pro‘.“.
                                    
                                 
                     
         Člen 2
   Ta odločba je naslovljena na Zvezno republiko Nemčijo.
   
      V Bruslju, 26. avgusta 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 233, 10.8.1989, str. 30. Odločba, kakor je bila spremenjena z Odločbo 97/546/ES (UL L 224, 14.8.1997, str. 20).
   
      (3)  UL L 285, 25.10.1985, str. 39. Uredba, kakor je bila spremenjena z Uredbo (ES) št. 3127/94 (UL L 330, 21.12.1994, str. 43).